1940

## Escaicimientos
### Aragón
### Atros países
#### Mayo
* 10 de mayo - en a Segunda Guerra Mundial, aplicando lo *[[Fall Gelb]]* u *[[Plan Amariello]]* de Gerd von Rundstedt y Erich von Manstein, as tropas d'a *[[Wehrmacht]]* dentran en Luxemburgo, Países Baixos, Belchica y Francia, prencipiando a dita batalla de Francia.
* 14 de mayo - en a Segunda Guerra Mundial, a *[[Luftwaffe (Wehrmacht)|Luftwaffe]]* d'o Tercer Reich bombardeyal a ciudat neerlandesa de Rotterdam, en o dito *[[bombardeyo de Rotterdam]]*.
* 26 de mayo - en a Segunda Guerra Mundial, l'exercito britanico inicia la suya retirada d'o puerto francés de Dunkerque, en a dita *[[Operación Dynamo]]*.

#### Chunio
* 11 de chunio - nomás que un día dimpués d'a declaración de guerra d'o Reino d'Italia a lo Reino Uniu mientres a Segunda Guerra Mundial, la *[[2nda Squadra Aerea|2<sup>nda</sup> Squadra Aerea]]* d'a Regia Aeronautica atacó lo puerto de Valletta (Malta) con 33 bombarderos *[[Savoia-Marchetti SM.79 Sparviero]]*, escoltaus por 18 cazas *[[Fiat CR.32]]*, prencipiando asinas lo seche de Malta.
* 18 de chunio - en a *[[crida d'o 18 de chunio de 1940]]*, o cheneral Charles de Gaulle fa una crida dende o suyo exilio en Londres a continar a guerra chunto con os Aliaus contra lo Tercer Reich.
* 22 de chunio - con a redota d'os Aliaus y la signatura de l'armisticio d'o 22 de chunio de 1940 por o Gubierno d'o mariscal Philippe Pétain remata la batalla de Francia, mientres a Segunda Guerra Mundial.

#### Chulio
* 11 de chulio - luego d'a redota de Francia por o Tercer Reich, o mariscal Philippe Pétain establix a dita *[[Francia de Vichèi]]*, rechimen politico colaboracionista con os alemans.
* 19 de chulio - l'allora *[[General der Infanterie]]* Erich von Manstein recibe la Cruz de Caballero d'a Cruz de Fierro por os suyos feitos d'armas mientres a batalla de Francia.

#### Agosto
* 28 d'agosto - mientres a Segunda Guerra Mundial, Félix Éboué, gubernador colonial francés, s'adhibe a la Francia Libre de Charles de Gaulle con os territorios d'os actuals estaus de Chad, Republica d'o Congo y Camerún.
* 30 d'agosto - presionada por o Tercer Reich, Rumanía signa os Alcuerdos de Craiova con Hongría, por os cuals cede a ixe país a parte norte de Transilvania.

#### Setiembre
* - suspendius os Chuegos Olimpicos d'a XII Olimpiada d'a era moderna por causa d'a Segunda Guerra Mundial.
* 13 de setiembre - o *[[Regio Esercito]]* d'a Italia faixista de Mussolini ataca Echipto, protectorau britanico; sindembargo, os echipcianos refusan declarar a guerra a Italia.
* 25 de setiembre - redota d'os Aliaus en a batalla de Dakar (Segunda Guerra Mundial), cuan miroron de conquerir Senegal ta la Francia Libre.
* 27 de setiembre - o Tercer Reich, Italia y Chapón signan o dito Pacto Tripartito.

#### Octubre
* 1 d'octubre - o medico y politico panamenyo Arnulfo Arias Madrid se converte en o nuevo President de Panamá.
* 23 d'octubre - os dictadors d'Espanya, Francisco Franco, y d'o Tercer Reich, Adolf Hitler, fan una entrevista en Hendaia (Iparralde, en a Francia ocupada por os alemans) ta charrar d'a participación espanyola en a Segunda Guerra Mundial chunto a l'Eixe Roma-Berlín-Tokio. Ye la dita *[[entrevista d'Hendaia]]*.
* 28 d'octubre - mientres a Segunda Guerra Mundial, a Italia faixista de Benito Mussolini demanda la rendición de Grecia; en oposar-se lo dictador griego Ioannis Metaxas, prencipia la Guerra Greco-Italiana.
* 30 d'octubre - en a Francia de Vichèi, o mariscal Philippe Pétain anuncia la *[[Colaboracionismo|colaboración]]* con o Tercer Reich.

## Naixencias
### Aragón
### Atros países
#### Chinero
* 1 de chinero - naixencia en Bayonne (Nueva Jersey) de l'actor estausunidense Frank Langella.
* 10 de chinero - naixencia en Long Beach (California) d'o director cinematografico, guionista y productor cinematografico estausunidense Walter Hill.
* 22 de chinero - naixencia en Chesterfield (Derbyshire) de l'actor britanico John Hurt.
* 27 de chinero - naixencia en Los Angeles (California, Estaus Unius) de l'actor (y ocasionalment actor de voz) estausunidense James Cromwell.

#### Febrero
* 4 de febrero - naixencia en Nueva York (Nueva York) d'o director cinematografico, guionista, montador cinematografico y actor estausunidense George A. Romero.
* 9 de febrero - naixencia d'o escritor sudafricano J. M. Coetzee, Premio Nobel de Literatura en 2003.
* 23 de febrero - naixencia en Nueva York (Nueva York) de l'actor estausunidense Peter Fonda.

#### Marzo
* 10 de marzo - naixencia en Ryan (Oklahoma) de l'actor estausunidense Chuck Norris (†2026).
* 22 de marzo - naixencia en Samrong Yong (Indochina Francesa, hue Cambocha) d'o medico y actor cambochán Haing S. Ngor (†1996).
* 26 de marzo - naixencia en Nueva York (Nueva York) de l'actor estausunidense James Caan.
* 29 de marzo - naixencia en Salvador (Bahia) d'a cantaire brasilera Astrud Gilberto.

#### Abril
* 6 d'abril - naixencia en Madrit de l'actor, director cinematografico y guionista espanyol de cine, teatro y televisión Andrés Pajares.
* 16 d'abril - naixencia en Copenaguen d'a reina Margalida II de Dinamarca.
* 12 d'abril - naixencia en Chicago (Illinois, Estaus Unius) d'o musico y compositor de *[[jazz]]* estausunidense Herbie Hancock.

#### Mayo
* 5 de mayo - naixencia en Nueva York (Nueva York) de l'actor (y actor de voz) estausunidense Lance Henriksen.
* 27 de mayo - naixencia en Becerril de Campos (Palencia, Castiella y Leyón) de l'atleta y politico espanyol Mariano Haro (†2024).

#### Chunio
* 7 de chunio - naixencia en Pontypridd (Galas) d'o cantaire britanico Tom Jones.

#### Chulio
* 13 de chulio - naixencia en Mirfield (Yorkshire de l'Ueste, Anglaterra) de l'actor britanico Patrick Stewart.
* 18 de chulio - naixencia en Los Angeles (California) de l'actor, director cinematografico y productor cinematografico estausunidense James Brolin.

#### Agosto
* 3 d'agosto - naixencia en Dayton (Ohio, Estaus Unius) de l'actor estausunidense Martin Sheen.
* 12 d'agosto - naixencia en Bari (Provincia de Bari, Pulla, Reino d'Italia, hue Italia) de l'actriz y actriz de voz italiana Giuliana Lojodice.
* 16 d'agosto - naixencia en Sydney (Nueva Galas d'o Sud) d'o director cinematografico australiano Bruce Beresford.
* 25 d'agosto - naixencia en Yangzhou (Republica de China, hue Republica Popular China) d'o chugador chino de tenis de mesa Zhuang Zedong (†2013).

#### Setiembre
* 3 de setiembre - naixencia en Montevideo d'o periodista y escritor uruguayo Eduardo Galeano.
* 18 de setiembre - naixencia en Philadelphia (Pennsilvania) d'o cantaire y actor estausunidense Frankie Avalon.
* 29 de setiembre - naixencia en Zapponeta (Pulla) d'o cantautor italiano Nicola di Bari.

#### Octubre
* 3 d'octubre - naixencia en Mar del Plata (provincia de Buenos Aires) de l'actriz y cantaire archentina Nacha Guevara.
* 9 d'octubre - naixencia en Liverpool (Merseyside, Anglaterra) d'o musico, compositor y cantaire britanico John Lennon, que estió miembro de *[[The Beatles]]* (†1980).
* 13 d'octubre - naixencia en Little Rock (Arkansas) d'o saxofonista de jazz estausunidense Pharoah Sanders.
* 14 d'octubre - naixencia en Lucknow (Raj Britanico, hue Uttar Pradesh, India) d'o cantaire y compositor britanico Cliff Richard.
* 15 d'octubre - naixencia en Brisbane (Queensland) d'o medico australiano Peter C. Doherty, Premio Nobel de Medizina en 1996.
* 19 d'octubre - naixencia en Dublín de l'actor anglo-irlandés Michael Gambon.
* 23 d'octubre - naixencia en Três Corações (Minas Gerais) d'o futbolista brasilero Pelé.
* 25 d'octubre - naixencia en Massillon (Ohio) d'o entrenador de basketbol estausunidense Bob Knight.
* 28 d'octubre
** - naixencia en Mount Vernon (Nueva York) d'a guionista y productora cinematografica estausunidense Susan Harris.
** - naixencia en Mytichtchi (oblast de Moscú) de l'astronauta ruso Guennadi Strekalov (†2004).
* 29 d'octubre - naixencia en Casablanca (Protectorau francés de Marruecos, hue Marruecos) d'a cantaire francesa Frida Boccara (†1996).

#### Noviembre
* 15 de noviembre - naixencia en de Cambridge (Massachusetts) de l'actor estausunidense Sam Waterston.
* 27 de noviembre - naixencia en San Francisco (California) d'o filosofo, director de cine, guionista, y actor d'artes marcials estausunidense d'orichen chinés Bruce Lee (†1973).

#### Aviento
* 30 d'aviento - naixencia d'o politico chileno Sergio Bitar.
* 31 d'aviento - naixencia en Munich (Bavera) d'o musico alemán Mani Neumeier.

## Defuncions
### Aragón
* 17 de febrero - muere en Zaragoza (comarca de Zaragoza) lo periodista y politico aragonés Antonio Mompeón Motos (n.1881).

### Atros países
#### Marzo
* 16 de marzo - muere en Mårbacka (una aldeya de Sunne, en o condau de Värmland) d'a escritora y dramaturga sueca Selma Lagerlöf (n.1858).
* 26 de marzo - muere en Marousi l'atleta griego Spiridon Louis (n.1873).

#### Mayo
* 20 de mayo - muere en Motala (Östergötlands, Suecia) o escritor y poeta sueco Verner von Heidenstam, Premio Nobel de Literatura en 1916 (n.1859).
* 28 de mayo - muere en Beverly Hills (California, Estaus Unius) l'actor estausunidense Walter Connolly (n.1887).

#### Chunio
* 29 de chunio - muere en Muralto (cantón d'o Tesino, Suiza) o pintor alemán d'o surrealismo, o expresionismo y l'arte abstracto Paul Klee (n.1879).

#### Chulio
* 16 de chulio - muere en Berlín o zoologo, naturalista y ornitologo alemán Alexander Koenig.

#### Agosto
* 21 d'agosto - muere asasinau en o suyo exilio en Coyoacán (Ciudat de Mexico, Mexico) o politico revolucionario ruso Leon Trotsky (n.1879).
* 30 d'agosto - muere en Cambridge (Cambridgeshire, Anglaterra) o fisico britanico Joseph John Thomson, Premio Nobel de Fisica en 1906 (n.1856).

#### Setiembre
* 26 de setiembre - suicidio en Portbou (Alto Empordán, Catalunya) d'o filosofo y escritor chudeoalemán Walter Benjamin, cuan as autoridaz espanyolas franquistas miraban d'entregar-lo a o Tercer Reich, aliau de Franco.
* 27 de setiembre - muere engarcholau por o franquismo en Carmona (Sevilla, Andalucía) o catedratico y politico espanyol Julián Besteiro (n.1870).

#### Octubre
* 6 d'octubre - muere suicidau o militar chaponés Michitarō Komatsubara, luego d'estar redotau por l'Exercito Royo sovietico en a batalla de Khalkhin Gol en 1939 (n.1885).
* 11 d'octubre - muere en Roma o matematico y fisico italiano Vito Volterra (n.1860).
* 15 d'octubre - muere en Barcelona, fusilau por os franquistas luego d'estar entregau a las autoridaz espanyolas por a *[[Gestapo]]* d'o Tercer Reich, o politico catalán Lluís Companys, president d'a Cheneralidat de Catalunya dende 1934 dica a suya muerte (n.1882).
* 18 d'octubre - muere en Brest (Finisterre, Bretanya) o poeta francés Saint-Pol-Roux (n.1861).
* 20 d'octubre - muere en Estocolmo l'arquitecto sueco Gunnar Asplund (n.1885).

#### Noviembre
* 3 de noviembre - muere en o suyo exilio en Montalban (Francia) o politico espanyol Manuel Azaña, President d'a Segunda Republica Espanyola (n.1880).

## Se veiga tamién
* Muertes en 1940.
* Naixius en 1940.

## Vinclos externos

## Referencias